**ZÁSADY SPRÁVANIA SA OBYVATEĽSTVA**

**PRED OHROZENÍM POVODŇAMI A ZÁPLAVAMI**

• vytipujte si bezpečné miesto, ktoré v prípade povodne nebude zaplavené vodou,
• hodnotné veci zo suterénov, prízemných priestorov a garáží umiestnite do vyššieho poschodia,
• pripravte si vrecia s pieskom na utesnenie nízko položených dverí a okien,
• pripravte si trvanlivé potraviny a pitnú vodu na 2-3 dni,
• ak ste vlastníkom osobného automobilu, pripravte ho na použitie,
• pripravte sa na evakuáciu osôb a zvierat,
• upevnite veci, ktoré by mohla odniesť voda,
• pripravte si evakuačnú batožinu.

**Odporúčaný obsah evakuačnej batožiny**

• osobné doklady, dôležité dokumenty, peniaze, cennosti malých rozmerov,
• osobné lieky, vitamíny a nevyhnutné zdravotnícke potreby,
• základné trvanlivé potraviny a nápoje v nepriepustných obaloch na 2-3 dni,
• predmety osobnej hygieny a dennej potreby,
• náhradná bielizeň, odev, obuv, nepremokavý plášť,
• prikrývka, spací vak,
• vrecková lampa, sviečka a zápalky,
• ďalšie nevyhnutné osobné veci podľa potreby a uváženia (mobilný telefón),
• pre deti nezabudnite pribaliť hračku.

**Hmotnosť evakuačnej batožiny nemôže presiahnuť**

• u detí 15 kg,
• u dospelých 25 kg,
• 5 kg príručnej batožiny.

**V OBDOBÍ POVODNÍ A ZÁPLAV**

• opustite ohrozený priestor,
• netelefonujte, len v prípade tiesňového volania,
• v prípade vyhlásenia evakuácie dodržujte zásady pre opustenie ohrozeného priestoru, rešpektujte pokyny členov evakuačnej komisie alebo krízového štábu,
• v prípade časovej tiesne sa okamžite presuňte na vytipované miesto, ktoré nebude zaplavené vodou,
• nešírte paniku a nerozširujte neoverené správy.

**PO POVODNIACH A ZÁPLAVÁCH**

• nechajte si skontrolovať stav obydlia (statická narušenosť, obývateľnosť), rozvody energií (plyn, elektrická energia), stav kanalizácie a rozvod vody,
• zabezpečte likvidáciu uhynutých zvierat, poškodených potravín, poľnohospodárskych plodín zasiahnutých vodou - riaďte sa pokynmi hygienika,
• informujte sa o miestach humanitárnej pomoci,
• kontaktujte príslušné poisťovne ohľadom náhrady škôd.

**Pokyny pre obyvateľstvo v prípade nutnosti urýchleného opustenia ohrozeného priestoru**

V prípade, že chcete rýchlo opustiť priestor ohrozenia a nachádzate sa v uzatvorených priestoroch vykonajte nasledovné opatrenia:
1. Uzatvorte prívod plynu, vody a elektriny.
2. Pripravte si a vezmite so sebou najnutnejšie veci ( doklady, cenné veci – malých rozmerov, lieky a pod.).
3. Uzamknite byt.
4. Skontrolujte či Vaši susedia vedia o vzniknutej situácii.
5. V prípade, že vo Vašom okolí sa nachádzajú deti bez dozoru, starí alebo nevládni ľudia – pomôžte im.
6. **Počúvajte miestny rozhlas, pokyny orgánov vykonávajúcich evakuáciu alebo autorádio, kde sa dozviete ďalšie potrebné informácie**.
7. priestor opúšťajte najkratšou cestou, podľa možností kolmo na smer vetra,
8. Ak odchádzate k príbuzným alebo známym, nezabudnite po príchode nahlásiť svoj pobyt na príslušných úradoch (dôležité pre zistenie počtu zasiahnutých, nezvestných atď.)
9. **Vždy zachovávajte rozvahu**!
Na stránke minv.sk v sekcii civilná ochrana a krízové riadenie ([**http://www.minv.sk/?rady-pre-obcanov**](http://www.minv.sk/?rady-pre-obcanov)) nájdu obyvatelia bližšie informácie a inštrukcie, ako sa správať v prípade vzniku mimoriadnej udalosti.